钦定古今图书集成/明伦汇编/氏族典/第166卷 > 《廖用贤尚友录》 > 檀子
## 钦定古今图书集成/明伦汇编/氏族典/第166卷 > 《廖用贤尚友录》 > 檀子

按《史记田敬仲世家》：“威王二十四年，与魏王会田于
郊。魏王问曰：‘王亦有宝乎’？”威王曰：“‘无有’。梁王曰：‘若寡
人国小也，尚有径寸之珠，照车前后各十二乘者十
枚，奈何以万乘之国而无宝乎’？威王曰：‘寡人之所以
为宝，与王异。吾臣有檀子者，使守南城，则楚人不敢
为寇，东取，泗上，十二诸侯皆来朝。吾臣有肸子者，使
守高唐，则赵人不敢东渔于河。吾臣有黔夫者，使守
徐州，则燕人祭北门，赵人祭西门，徙而从者七千馀
家。吾臣有种首者，使备盗贼，则道不拾遗。将以照千
里，岂特十二乘哉’！”梁惠王惭，不怿而去。